text: Cristians en el món | Pagès Editors
  Margenat, Josep M.
  Una presència activa
  Autor: Elzo, Javier ; Margenat, Josep M. ; Torralba Roselló, Francesc
  ISBN: 978-84-9975-123-8
  Col·lecció: Argent Viu Nº 113
  La presència dels cristians en el món és un signe d'interrogació. En cada època, la identitat cristiana ha cercat el millor mode de fer-se present en la societat, per comunicar nítidament el seu missatge i arrelar-se en la cultura de cada entorn. El cristianisme té com a missió ser llum i sal en el món, tenir una presència significativa i essencialment caracteritzada pel servei a tothom i per la promoció de la persona humana i la seva dignitat. En aquest llibre s'explora la presència dels cristians en l'albada del segle xxi identificant-hi les dificultats inherents a aquesta presència, però també les possibilitats que s'obren en l'horitzó.
  Javier Elzo és Catedràtic emèrit de la Sociologia de la Universitat de Deusto. Investigador social en sociologia de la joventut, violència, drogoaddicció i família i en sistemes de valors i de la religió. Ha publicat, entre altres, Los valores de los españoles (2010) y Valores sociales y drogas (2010). Francesc Torralba és Catedràtic de Filosofia de la Universitat Ramon Llull. Autor de més de seixanta obres. Part de la seva obra ha estat traduïda al francès, a l'italià, a l'alemany, al romanès i al portuguès, com L'art de saber escoltar (2006), Cent valors per viure (2001) o L'art de saber estar sol (2009). Josep Maria Margenat és professor a l'Escola ETEA de la Universitat de Còrdova de Pensament social de l'Església. Col·labora en la revista El Ciervo. Entre les seves últimes publicacions, cal destacar: Competentes, conscientes, compasivos y comprometidos (Madrid, 2011).